section_heading: Povijest
paragraph_text: Budući da se razvojem zimskog turizma u Serfausu sve više povećavao intenzitet prometa, gradska uprava je 1970-ih zabranila promet osobnim vozilima tijekom zime. Za prijevoz gostiju, a osobito skijaša, organizirane su autobusne linije. Međutim, s ciljem da se uspostavi tiši i ekološki prihvatljiviji sustav javnog prijevoza, 1985. godine je pušten u promet metro sustav. Radove je izvela tvrtka Freissler-Otis, a namijenjen je u turističke svrhe, poglavito tijekom zime i trajanja skijaške sezone.